text: Sigtes for drabsforsøg
  01 marts 2010 kl. 13.07
  De to mænd, der i går var involveret i en skud-episode og knivstikkeri i Sønderborg, sigtes nu for drabsforsøg og ulovlig våbenbesiddelse.
  Dramaet fandt sted i en lejlighed i Mellemgade i Sønderborg. 
  Uenighed mellem en 20-årig beboer og en 24-årig gæst endte med, at den 24 årige stak den 20-årige med en kniv.
  Det fik den 20 årige til at skyde den 24-årige i brystet.
  Begge mænd er fængslet in absentia.
  